CELEX: 
Language: lt
Date: 2021-02-09 00:00:00
Title: KOMISIJOS DELEGUOTASIS REGLAMENTAS (ES) …/... kuriuo dėl ekologinės gamybos taisyklių, taikomų daigintoms sėkloms ir cikorijoms, tam tikrų akvakultūros gyvūnų pašarams ir akvakultūros parazitų naikinimui, iš dalies keičiamas Europos Parlamento ir Tarybos reglamento (ES) 2018/848 II priedas

AIŠKINAMASIS MEMORANDUMAS
            
            
               1.DELEGUOTOJO AKTO BENDROSIOS APLINKYBĖS
            
            
               Priėmus Reglamentą (ES) 2018/848, būtina priimti šį deleguotąjį reglamentą dėl tam tikrų nuostatų, susijusių su daigintomis sėklomis, cikorijomis ir akvakultūros gyvūnų rūšimis. Visų pirma, daigintų sėklų ir cikorijų atveju kelios suinteresuotosios šalys paprašė paaiškinti terminus ir auginimo terpes, kurias leidžiama naudoti ekologinėje gamyboje, todėl siekiant didesnio teisinio tikrumo būtina iš dalies pakeisti dabartines nuostatas. 
            
            
               Akvakultūros gyvūnų rūšių atveju būtina atsižvelgti į dabartinę galimybę naudoti organinį cholesterolį krevetėms ir iš dalies pakeisti nuostatas dėl parazitų akvakultūros gyvūnuose naikinimo remiantis naujausiomis Konsultacinės ekologinės gamybos ekspertų grupės (EGTOP)
                  1
                išvadomis.
            
            
               2.KONSULTACIJOS PRIEŠ PRIIMANT AKTĄ
            
            
               Šis teisės aktas buvo išsamiai aptartas su valstybėmis narėmis Ekologinės gamybos ekspertų grupėje, taip pat su pagrindinėmis ekologinei gamybai atstovaujančiomis organizacijomis, t. y. su Tarptautine ekologinio žemės ūkio judėjimo federacija (IFOAM) ir su ja susijusiomis konkretiems sektoriams skirtomis grupėmis, Europos ūkininkų organizacijų ir Europos žemės ūkio kooperatyvų susivienijimu (COPA-COGECA), ESSA ir Europos akvakultūros gamintojų federacija (FEAP). Rengdamas šias taisykles, Žemės ūkio ir kaimo plėtros GD glaudžiai bendradarbiavo su Jūrų reikalų ir žuvininkystės GD ir kitais generaliniais direktoratais (visų pirma su Sveikatos ir maisto saugos GD) jų kuruojamose srityse. Pateikti pranešimai PPO partneriams, surengtos konsultacijos su plačiąja visuomene. Po konsultacijų su plačiąja visuomene buvo apsvarstytos visos pastabos, gautos naudojantis grįžtamosios informacijos teikimo mechanizmu, bet teisės aktas nebuvo iš dalies pakeistas.
            
            
               3.DELEGUOTOJO AKTO TEISINIAI ASPEKTAI
            
            
               Reglamento (ES) 2018/848 29 konstatuojamojoje dalyje pabrėžiama, kad turėtų būti leidžiama taikyti tam tikrą su dirvožemiu nesusijusią auginimo praktiką, pavyzdžiui, daigintų sėklų ar cikorijų auginimą, ir pagal Reglamento (ES) 2018/848 12 straipsnį Komisijai suteikiami įgaliojimai iš dalies pakeisti dabartines Reglamento (ES) 2018/848 II priedo I dalies 1.3 punkte išdėstytas nuostatas dėl daigintų sėklų ir cikorijų. 
            
            
               Be to, Reglamento (ES) 2018/848 50 konstatuojamojoje dalyje teigiama, kad siekiant užtikrinti kokybę, atsekamumą, atitiktį šiam reglamentui, taip pat, kad būtų prisitaikoma prie technikos raidos, Komisijai turėtų būti deleguoti įgaliojimai priimti tam tikrus aktus dėl akvakultūros gyvūnų pašarų ir tų gyvūnų veterinarinio gydymo ir dėl išsamių motininių bandų valdymo, veisimo ir jauniklių auginimo sąlygų. 
            
            
               Siekiant didesnio teisinio tikrumo šiuo deleguotuoju aktu iš dalies keičiamos tam tikros dabartinės nuostatos dėl daigintų sėklų ir cikorijų. Kalbant apie akvakultūros gyvūnams skirtus maisto papildus ir tokių gyvūnų veterinarinį gydymą, nuostatos yra susijusios su šakotažiaunėmis krevetėms ir gėlavandenėms krevetėms skirtu cholesterolio papildu bei parazitų naikinimu, įdiegiant gyvūnų gerovės principus atitinkantį konkrečioms rūšims pritaikytą metodą. 
            
            
               KOMISIJOS DELEGUOTASIS REGLAMENTAS (ES) …/...
            
            
               2021 02 09
            
            
               kuriuo dėl ekologinės gamybos taisyklių, taikomų daigintoms sėkloms ir cikorijoms, tam tikrų akvakultūros gyvūnų pašarams ir akvakultūros parazitų naikinimui, iš dalies keičiamas Europos Parlamento ir Tarybos reglamento (ES) 2018/848 II priedas
            
            
               (Tekstas svarbus EEE)
            
            
               EUROPOS KOMISIJA,
            
            
               atsižvelgdami į Sutartį dėl Europos Sąjungos veikimo,
            
            
               atsižvelgdama į 2018 m. gegužės 30 d. Europos Parlamento ir Tarybos reglamentą (ES) 2018/848 dėl ekologinės gamybos ir ekologiškų produktų ženklinimo, kuriuo panaikinamas Tarybos reglamentas (EB) Nr. 834/2007
                  2
               , ypač į jo 12 straipsnio 2 dalies a punktą ir 15 straipsnio 2 dalies b ir c punktus,
            
            
               kadangi:
            
            
               (1)Komisijos deleguotuoju reglamentu (ES) 2020/427
                  3
                neseniai iš dalies pakeistas Reglamento (ES) 2018/848 II priedo I dalies 1.3 punktas dėl ekologiškų daigintų sėklų, siekiant užtikrinti jų gamybą iš ekologiškų sėklų. Atsižvelgiant į tai, kad daigintos sėklos apima daigus, ūglius ir sėjamąsias pipirnes
                  4
               , kurie gali sudygti pasinaudodami tik pačiose sėklose esančiais ištekliais, ekologinei gamybai turėtų būti naudojamas tik vanduo. Todėl reikia paaiškinti, kad nuo su dirvožemiu susijusio daigintų sėklų auginimo leidžianti nukrypti nuostata taikoma tik sėklų drėkinimui ir turėtų būti aiškiai nurodyta, kad naudoti auginimo terpę yra draudžiama, išskyrus inertinę terpę sėklų drėgmei išsaugoti, kai tos inertinės terpės sudedamąsias dalis leidžiama naudoti pagal Reglamento (ES) 2018/848 24 straipsnį; 
            
         
         
            
               (2)cikorijų atveju jų specifinį gamybos ciklą gali sudaryti dvi fazės: viena – dirvožemyje, o kita – vadinamasis pagreitintas augimas, kuris gali būti vykdomas ne tik dirvožemyje, bet ir vandenyje ar substratuose. Todėl būtina paaiškinti, kad nuostata, leidžianti nukrypti nuo su dirvožemiu susijusio cikorijų auginimo, apima panardinimą į skaidrų vandenį ir kad auginimo terpę leidžiama naudoti tik tada, kai jos sudedamąsias dalis leidžiama naudoti pagal Reglamento (ES) 2018/848 24 straipsnį; 
            
            
               (3)pagal Komisijos reglamento (EB) Nr. 889/2008
                  5
                25l straipsnio 3 dalies b punktą organinį cholesterolį buvo leista naudoti kaip priedą natūraliems pašarams auginant šakotažiaunes krevetes ir gėlavandenes krevetes (Macrobrachium spp.) jų subrendimo ir ankstesniuose auginimo etapuose. Todėl Reglamento (ES) 2018/848 II priedo III dalies 3.1.3.4 punkte būtina numatyti šių krevečių pašarų papildymą organiniu cholesteroliu;
            
            
               (4)2019 m., svarstydamos Deleguotojo reglamento (ES) 2020/427 projektą, kai kurios valstybės narės paprašė peržiūrėti kitas su ekologine akvakultūra susijusias taisykles. Šiuos prašymus įvertino Komisijos sprendimu 2017/C 287/03
                  6
                įsteigta Konsultacinė ekologinės gamybos ekspertų grupė (EGTOP). Atsižvelgdama į 2020 m. sausio mėn. paskelbtas EGTOP išvadas
                  7
               , Komisija nustatė, kad reikia atnaujinti galiojančias akvakultūros gyvūnų gamybos taisykles, visų pirma susijusias su veterinariniu gydymu; 
            
            
               (5)nepaisant reikalavimų, susijusių su ligų prevencija, pavyzdžiui, rekomendacijos dėl biologinės parazitų kontrolės, pirmenybę teikiant švaresnių žuvų ir gėlo vandens, jūrų vandens ir natrio chlorido tirpalų naudojimui, smarkiai išplitus parazitams šiuo metu visoms rūšims bendrai leidžiama taikyti ribotą naikinimo priemonių skaičių. Remiantis pirmiau nurodytomis EGTOP išvadomis, tikslinga iš dalies pakeisti dabartines nuostatas dėl parazitų naikinimo, išdėstytas Reglamento (ES) 2018/848 II priedo III dalies 3.1.4.2 punkte, nustatant konkrečioms rūšims labiau pritaikytą metodą, kad būtų geriau tenkinami akvakultūros gyvūnų poreikiai nepakenkiant ekologiškam gamybos pobūdžiui; 
            
            
               (6)visų pirma, atsižvelgiant į kintamą rūšių, išskyrus lašišas, auginimo ciklo trukmę ir galimą parazitų paplitimą jauniklių stadijoje, taip pat į tai, kad veiklos vykdytojai dėl priemonių taikymo dažnumo apribojimų pirmaisiais gyvūnų gyvenimo ciklo metais yra linkę kuo labiau atidėti bet kokio parazitų naikinimo kurso taikymą, buvo pranešta apie didelį mailiaus ir jauniklių mirtingumą. Todėl tikslinga suderinti parazitų naikinimo gyvūnuose, išskyrus lašišose, dažnumą ir didžiausią parazitų naikinimo atvejų skaičių su kitų chemiškai susintetintų alopatinių veterinarinių vaistų naudojimo dažnumu, kad juos būtų galima papildomai naudoti, kai tai tikrai yra būtina siekiant išvengti didelio gyvūnų mirtingumo pirmaisiais gyvenimo ciklo etapais;
            
            
               (7)lašišų atveju, atsižvelgiant į jų auginimo ciklo trukmę ir būtinybę užtikrinti, kad auginimo gėluose vandenyse laikotarpiu neatsirastų jūrinių utėlių, reikėtų išlaikyti dabartinius parazitų naikinimo dažnumo apribojimus ir dabartinį didžiausią leistiną parazitų naikinimo kursų skaičių; 
            
            
               (8)be to, svarbu paaiškinti dabartines nuostatas, nustatant aiškų bendrą maksimalų parazitų naikinimo kursų, kurie gali būti taikomi bet kokiai rūšiai, skaičių;
            
            
               (9)todėl Reglamento (ES) 2018/848 II priedas turėtų būti atitinkamai iš dalies pakeistas;
            
            
               (10)siekiant aiškumo ir teisinio tikrumo, šis reglamentas turėtų būti taikomas nuo Reglamento (ES) 2018/848 taikymo pradžios dienos,
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Reglamento (ES) 2018/848 II priedas iš dalies keičiamas pagal šio reglamento priedą.
            
            
               2 straipsnis
            
            
               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            
            
               Jis taikomas nuo 2022 m. sausio 1 d.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje 2021 02 09
            
            
               
                     Komisijos vardu
               
               
                     Pirmininkė
                     Ursula VON DER LEYEN
               
            
         
         
            
                  
                     (1)
                  
                        
                  EGTOP galutinė ataskaita dėl akvakultūros IV, 2019 m. gruodžio 13 d.
                  .
               
               
                  
                     (2)
                  
                        2018 m. gegužės 30 d. Europos Parlamento ir Tarybos reglamentas (ES) 2018/848 dėl ekologinės gamybos ir ekologiškų produktų ženklinimo, kuriuo panaikinamas Tarybos reglamentas (EB) Nr. 834/2007, OL L 150, 2018 6 14, p. 1–92.
               
               
                  
                     (3)
                  
                        2020 m. sausio 13 d. Komisijos deleguotasis reglamentas (ES) 2020/427, kuriuo dėl tam tikrų išsamių ekologiškų produktų gamybos taisyklių iš dalies keičiamas Europos Parlamento ir Tarybos reglamento (ES) 2018/848 II priedas (OL L 87, 2020 3 23, p. 1).
               
               
                  
                     (4)
                  
                        Jų auginimo ciklų apibūdinimas 
                  EMST mokslinėje nuomonėje dėl šiga toksiną gaminančių E. coli ir kitų patogeninių bakterijų keliamos rizikos sėklose ir daigintose sėklose, EMST leidinys (2011 m.);
                   9(11):2424.
                   [101 pp]  doi:10.2903/j.efsa.2011.2424.
                   
               
               
                  
                     (5)
                  
                        2008 m. rugsėjo 5 d. Komisijos reglamentas (EB) Nr. 889/2008, kuriuo nustatomos išsamios Tarybos reglamento (EB) Nr. 834/2007 dėl ekologinės gamybos ir ekologiškų produktų ženklinimo įgyvendinimo taisyklės dėl ekologinės gamybos, ženklinimo ir kontrolės (OL L 250, 2008 9 18, p. 1).
               
               
                  
                     (6)
                  
                        2017 m. rugpjūčio 30 d. Komisijos sprendimas, kuriuo skiriami konsultacinės ekologinės gamybos grupės nariai ir sudaromas kandidatų sąrašas (OL C 287, 2017 8 30, p. 3).
               
               
                  
                     (7)
                  
                        
                  EGTOP galutinė ataskaita dėl akvakultūros IV, 2019 m. gruodžio 13 d.
                  .  
               
            
      
    ---documentbreak--- 
      
         
         
            
               PRIEDAS 
            
            
            
               Reglamento (ES) 2018/848 II priedas iš dalies keičiamas taip:
            
            
               (1)I dalies 1.3 punktas pakeičiamas taip:
            
            
               „1.3. Nukrypstant nuo 1.1 punkto, leidžiama toliau nurodyta praktika: 
            
            
               (a)daigintų sėklų, įskaitant daigus, ūglius ir sėjamąsias pipirnes, kurios auga tik naudodamos sėklų maistines atsargas, auginimas jas merkiant į skaidrų vandenį, su sąlyga, kad sėklos yra ekologiškos. Draudžiama naudoti auginimo terpę, išskyrus inertinę terpę, skirtą tik sėklų drėgmei palaikyti, kai tos inertinės terpės sudedamąsias dalis leidžiama naudoti pagal 24 straipsnį;
            
            
               (b)cikorijų auginimas taikant ir cikorijų panardinimą į skaidrų vandenį, su sąlyga, kad augalų dauginamoji medžiaga yra ekologiška. Auginimo terpę leidžiama naudoti tik tada, kai jos sudedamąsias dalis leidžiama naudoti pagal 24 straipsnį.“.
            
            
               (2)III dalis iš dalies keičiama taip:
            
            
               (a)3.1.3.4 punktas papildomas šia pastraipa:
            
            
               „Augyklose ir veisyklose auginant šakotažiaunes krevetes ir gėlavandenes krevetes (Macrobrachium spp.) jų auginimo ir ankstesniuose gyvenimo etapuose organinis cholesterolis gali būti naudojamas šių krevečių mitybai papildyti, siekiant patenkinti jų kiekybinius mitybos poreikius.“;
            
            
               (b)3.1.4.2 punkto e papunktis pakeičiamas taip:
            
            
               „e) parazitams naikinti, išskyrus tuos atvejus, kai valstybės narės taiko privalomas kontrolės sistemas, taikomi šie apribojimai: 
            
            
               i) lašišoms – ne daugiau kaip du parazitų naikinimo kursai per metus arba vienas naikinimo kursas per metus, kai auginimo ciklas yra trumpesnis nei 18 mėnesių; 
            
            
               ii)visoms rūšims, išskyrus lašišas, – du parazitų naikinimo kursai per metus arba vienas naikinimo kursas per metus, kai auginimo ciklas yra trumpesnis nei 12 mėnesių;
            
            
               iii) visoms rūšims – iš viso ne daugiau kaip keturi parazitų naikinimo kursai, neatsižvelgiant į rūšies auginimo ciklo trukmę;“.